tomron87/hebrew-wikipedia-sentences-corpus huggingface dataset:
ב-15 ביולי 1843 התחתנה מתילדה עם אויגן, דוכס וירטמברג, ממנו נולדו לה 3 ילדים:
מתייה ואן דר פול (בהולנדית: Mathieu van der Poel; נולד ב-19 בינואר 1995) הוא רוכב אופני סייקלו–קרוס, אופני הרים ואופני כביש הולנדי בקבוצת אלפסין דקונינק.
הוא אלוף העולם במרוץ הכביש לשנת 2023.
בתחום הסייקלו–קרוס, הוא אלוף העולם שמונה פעמים (טאבור 2015, בוגנסה 2019, דובנדוף 2020, אוסטנדה 2021 הוגריידה 2023, טאבור 2024, לייוון 2025 והולסט 2026), עד גיל 19 (קוקסייד 2012, לוסווייל 2013), אלוף אירופה (2017–2019) ובעל שיא הניצחונות במרוצי סבב הגביע העולמי בסייקלו–קרוס; 51 ניצחונות.
ואן דר פול מגיע ממשפחה של רוכבים.
שכן אחיו, דוד, הוא גם רוכב אופניים בקבוצתו.
אביו, אדרי ואן דר פול היה רוכב אופניים נחשב מאוד בהולנד שזכה במרוץ אמסטל גולד, רונדה ון פלנדרן, קלאסיקה סן סבסטיאן ועוד.
סבו, ריימונד פולידור היה גם רוכב מעוטר מאוד.
דודו, ז'אק, היה גם בתחום הענף.
כבר בשנותיו הראשונות של קריירתו הציג ואן דר פול יכולת טובה, כאשר זכה באליפות הולנד לקדטים בשנת 2011 ו-2010, ובשנת 2009 סיים 2. הוא זכה גם באליפות הולנד בשנת 2011 ובשנת 2012 השיג את הדאבל.
בנוסף לכך ניצח בגרנד פרי על שם אביו, אדרי, בשנים 2015–2019. הוא הוסיף עוד לא מעט ניצחונות בגרנד פרי מקומיים, ובבלגיה.
ב-2015 זכה במדליית הזהב באליפות העולם.
הוא שיחזר את ההישג הזה בשנת 2019 כשהקדים את ווט ואן ארט ובשנת 2020 מול טום פידקוק (כסף) וטון ארטס (ארד).
באליפות אירופה, זכה במדליית זהב בשנת 2018 ובשנת 2017.
ב-2013 ואן דר פול ניצח באליפות העולם עד גיל 19 שהתקיימה בפירנצה.
באותה עונה ניצח גם באליפות הולנד עד גיל 19. בשנת 2014 נכשל בשמירה על תוארו באליפות העולם עד גיל 19, וסיים במקום ה-10. בשנת 2015 השתתף בטור דה ל'אווניר, המרוץ היוקרתי ביותר לרוכבים עד גיל 23, אך לא התחיל את הקטע הרביעי ובכך פרש מהמירוץ.
בשנת 2016 התמקד יותר בעונת הסייקלו–קרוס, אך בעונת 2017 ניצח את הקטע ה-2 בטור בלגיה, 2 קטעים ואת הדירוג הכללי בבושל דה לה מאיין בצרפת ואן דר פול הוסיף ניצחון במרוץ דוואר דור הט האחלנד בבלגיה.
ב-2018, ניצח את הרונדה ואן לימבורג, את אליפות הולנד לאחר ספרינט רב משתתפים ו-2 קטעים ב ואת דירוג הנקודות.
2019: ניצחון באמסטל גולד, חץ ברבנט, ודווארס דור פלנדרן
ב-2019, ניצח את הקטע הראשון של טור אנאטליה בטורקיה, את הדווארס דור פלנדרן, את החץ ברבנט ועוד קטע במרוץ הארקטי של נורווגיה.
אך גולת הכותרת שלו בעונת הכביש הזו הייתה הניצחון שלו במרוץ אמסטל גולד.
המרוץ התפתח כך שיאקוב פוגלסן, ז'וליאן אלאפיליפ ומיכל קוויאטקובסקי היו בקדמת המרוץ, אך בקילומטר האחרון, דבוקה בהובלת ואן דר פול סגרה עליהם, כשואן דר פול תופס אותם במהלך ספרינט הסיום ומנצח את המרוץ.
באותה עונה הוא גם ניצח את הטור של בריטניה, לאחר שגם ניצח שלושה קטעים במרוץ.
ב-2020, התמקד לאחר תום פגרת הקורונה בקלאסיקות האיטלקיות.
הוא סיים במקום ה-15 בסטראדה ביאנקה, אך לא היה חלק בשלבים המכריעים של המרוץ וסיים בפער גדול של 10:06 דקות מווט ואן ארט.
לאחר מכן התחרה במילאנו–טורינו וסיים במקום ה-13, שהסתיים בספרינט רב משתתפים הניצחונות של ארנו דמאר.
מרוץ זה שימש עבורו הכנה לבמוניומנט השני בקריירה שלו, מילאנו – סן רמו, בו גם סיים במקום ה-13, 2 שניות אחרי ווט ואן ארט המנצח וז'וליאן אלאפיליפ, כשהוא מסיים בפלוטון.
לאחר מכן התחרה בגראן פיימונטה, ולמרות שהמסלול היה גבעי עם שדה רחב של מטפסים טובים, הוא סיים שלישי, 4 שניות אחרי ג'ורג' בנט המנצח.
לאחר מכן התחרה במוניומנט השני בעונה שלו, ג'ירו די לומברדיה, וסיים במקום העשירי, 6:28 דקות אחרי יאקוב פוגלסן המנצח.
ואן דר פול החזיר לעצמו את תואר אלוף הולנד לאחר שניצח את מקצה העלית, מקדים בבריחת יחיד את נילס אקוך ב-1:31 דקות ואת טימו רוסן ב-3:08 דקות.
ואן דר פול התחרה גם באליפות אירופה בפלואיי, צרפת וסיים רביעי בספרינט רב משתתפים, לפני המדליסטים ג'אקומו ניצולו (זהב), ארנו דמאר (כסף) ופסקל אקרמן (ארד).
ואן דר פול סיים שלישי ב-Druivenkoers - Overijse וניצח את הספרינט מתוך דבוקה של רוכבים למקום השלישי, 15 שניות מפלוריאן סנשל המנצח.
לאחר מכן ואן דר פול זינק למרוץ הקטעים השני שלו בעונה, טירנו - אדריאטיקו, בהופעת בכורה שלו במרוץ, וניצח את הקטע ה-7 והלפני אחרון במרוץ, מקדים ב-4 שניות את רובן גריירו ומטאו פאברו.
ואן דר פול המשיך להתחרות בבלגיה וסיים את עונת הכביש שלו שם בסדרה של מרוצים חד-יומיים, הוא סיים שישי בלייז'–בסטון–לייז', כשהוא מנצח את הספרינט מהדבוקה השנייה על הסלול, 14 שניות מפרימוש רוגליץ' המנצח.
לאחר מכן המשיך למקום שני בחץ ברבנט, לאחר שנוצח על ידי ז'וליאן אלאפיליפ, אותו רוכב שואן דר פול גבר עליו באותו המרוץ ב-2019, בספרינט הסיום.
בגנט-וולחם, סיים תשיעי, 8 שניו ממאדס פדרסן המנצח, לאחר המרוץ האשים אותו ווט ואן ארט שואן דר פול העדיף לראות את ואן ארט מנצח מאשר שואן דר פול יפסיד, אך ואן דר פול טען שהוא תמיד רוכב בשביל לנצח.
היריבות הספורטיבית בין השניים נמשכה גם למונומנט רונדה ון פלנדרן, שם הם היו בקבוצה הקדמית על המסלול ביחד עם אלאפיליפ, אולם הצרפתי התנגש באופנוע ופרש, כשהמרוץ הוכרע בספרינט סיום בין ואן ארט לואן דר פול, בו ניצח ואן דר פול והשיג את הניצחון הכי גדול בקריירה שלו בכביש.
לאחר הרונדה, התחרה בשלושת הימים של ברוז'-דה פאנה, אך התרסק ופרש מהמרוץ.
מתייה דרייפוס היה תעשיין יהודי-צרפתי, אחיו של אלפרד דרייפוס.
במהלך פרשת דרייפוס, שבה הואשם אחיו על לא עוול בכפו בריגול, היה מתייה ראש הלוחמים למען זיכויו.
מתייה דרייפוס נולד ב-2 ביולי 1857 למשפחה יהודית אמידה ומיוחסת מהעיר מילוז שבאלזס, אשר עסקה בייצור טקסטיל, והיה הצעיר מבין שבעה ילדים.
משפחת דרייפוס מתייחסת למשפחת טרבס, שהם צאצאים ישירים של רש"י.
מתייה עבר עם משפחתו לפריז לאחר מלחמת צרפת–פרוסיה, אשר הובילה לסיפוחה של אלזס-לורן לקיסרות הגרמנית ב-1871. בגיל 18 התגייס דרייפוס לצבא צרפת ושרת בגדוד ההוסרים ה-9 בבלפור.
אולם בניגוד לאחיו, אלפרד, הוא לא המשיך בקריירה הצבאית שלו, ויחד עם שני אחיו הנוספים ז'אק וליאון, החל לעבוד במפעל הטקסטיל של משפחתו במילוז.
ב-1885 הוא הפך למנהל החברה.
ב-12 באוקטובר 1894 נעצר אחיו אלפרד דרייפוס בעוון ריגול.
עם זאת, לגיסתו לוסי דרייפוס, הותר לספר זאת למשפחה הקרובה רק ב-31 באוקטובר.
באותו יום היא יצרה קשר עם מתייה, וביקשה ממנו להגיע לפריז במהירות האפשרית.
מתייה הגיע לפריז יום למחרת, ועוד לפני שנפגש עם לוסי הבין מהעיתונים מה קרה.
מתייה נפגש עם ארמאן די פאטי דה קלאם, הקצין שהיה אחראי על החקירה, אולם זה טען בפניו כי אין כל סיכוי לשחרר את אחיו.
מתייה פנה אל עורך הדין אדגר דמאנז', אשר אף על פי שנודע כשמרן קיצוני ואף כמלוכן וכקתולי אדוק, הסכים לקחת עליו את התיק, לאחר שלמד אותו על בוריו.
למתייה ולדמאנז' לא הותר להיפגש עם אלפרד עד 5 בדצמבר.
ב-21 בדצמבר גזר בית המשפט הצבאי על אלפרד את העונש המרבי: הגליה לאי השדים ושלילת דרגותיו.
גזר הדין נעשה על סמך ראיות שהוגשו בפני השופטים ללא ידיעת ההגנה.
מתייה גמר אומר להישאר בפריז ולא לנוח עד שאחיו יזוכה.
מתייה ניסה לשווא למצוא תומכים לעניינו של אחיו, אולם למרבה ההפתעה היחידים שהאמינו לו, וניסו לעזור לו היו סוהריו לשעבר של אחיו.
הוא גילה עד מהרה כי המשטרה מרגלת אחריו ואחרי לוסי, ופותחת את מכתביהם.
בהמשך נעשו גם ניסיונות להפליל את המשפחה כולה בעוון שיתוף פעולה עם אלפרד.
תומך נוסף, לא צפוי, היה הרופא ז'וזף ג'יברט, אשר הכיר את אביהם של האחים דרייפוס.
ג'יברט היה בעל קשרים רבים, ובין היתר היה רופאו של הנשיא החדש פליקס פור (פרייה התפטר ב-16 בינואר).
ג'יברט, בנוסף לעיסוקו ברפואה מדעית, גילה עניין רב בתורת הנסתר.
הוא היה בקשר עם אישה בשם ליאוני ליבולנגר (Léonie Leboulanger) ונהג להפנט אותה.
לטענתו של ג'יברט, בזמנים בהם הייתה מהופנטת, הייתה ליאוני מגלה לו דברים רבים על העתיד וההווה.
ג'יברט הזמין את מתייה לביתו בלה האבר, שם היפנט את לאוני לעיניו, והיא טענה בתוקף שאחיו חף מפשע.
מתייה התרשם עמוקות, ולקח את ליאוני עמו לפריז.
הוא שיכן אותה בתחילה בדירתה של אחותו, ולאחר מכן בדירתו שלו, ונהג להתייעץ עמה באופן קבוע.
לטענתו של מתייה, היא הייתה הראשונה שסיפרה לו על "תיק סודי" שקיבל בית המשפט.
מתייה הזדעזע מהידיעה, וביקש מג'יברט לברר את הנושא עבורו.
ג'יברט השיג פגישה עם הנשיא ב-21 בפברואר, וזה הודה בפניו כי דרייפוס אכן "נמצא אשם על סמך מסמכים שהציגו בפני השופטים באולם הישיבות, ולא היה אפשר להראותם לא לנאשם ולא לסנגורו, משיקולים של טובת המדינה".
כמה חודשים לאחר מכן נודע על כך גם לדמאנז' מפי אחד מעמיתיו, ששמע על כך מפי אחד מהשופטים.
דמאנז' ברר את העניין מול שר המשפטים, שהודה גם הוא כי שמע על כך.
למעשה הידיעה על קיומו של תיק סודי כבר החלה להתפשט באיטיות, וזאת באשמת השופטים שלא נצרו את לשונם.
עם ידיעות אלו, פנה מתייה אל עיתונאים שונים בניסיון לשכנע אותם לעורר מחדש את הפרשה, אולם הצליח לשכנע רק את ברנאר לזר שב-1896 נסע לבריסל והחל לפרסם מאמרים בעד דרייפוס.
לזאר דאג לשלוח את מאמריו עם חתימתו אל מאות אנשי ציבור, בהם צירי בית הנבחרים, עיתונאים מפורסמים, ועוד.
במאמרים אלו הוא חשף לציבור הרחב לראשונה את קיומו של התיק הסודי, אולם השפעתם הייתה מועטה.
מתייה, התייאש מלנסות ולהשיג תמיכה בצרפת, ותחת זאת גייס לעזרתו כמה עיתונים בלונדון.
סייע לו בכך סוכן מסתורי אשר זכה לכינוי "מר X".
אותו סוכן הציע למתייה, כדי להחזיר את הפרשה לתודעת הציבור בצרפת, לפרסם ידיעה שקרית על פיה דרייפוס ברח מאי השדים.
ב-3 בספטמבר התפרסמה בדיילי כרוניקל "ידיעה על בריחתו של קפטן דרייפוס", אשר הובאה לכאורה ללונדון בידי הקברניט האנטר מהאנייה "נון-פאריי" אשר לא היו ולא נבראו.
עוד באותו היום הגיעה הידיעה אל פריז והודפסה בעיתוני הערב.
שר המושבות אנדרה לבלון מיהר להבריק לגיאנה, ונתבשר כי הכל בסדר.
למחרת היום הוא פרסם הכחשה רשמית, אך ליתר ביטחון הורה לשמור טוב יותר על דרייפוס.
מאז, נקשר דרייפוס למיטתו מדי לילה.
לא סיפרו לו על הידיעה השקרית שהתפרסמה אודותיו, ולא היה לו מושג למה מתייחסים אליו כך.
עם זאת, הפרשה גרמה לעיתונות להתעניין מחדש בפרשת דרייפוס, ועיתון אחד פרסם תצלום של "הבורדרו" המסמך שהרשיע את דרייפוס.
פרסום המסמך אפשר למתייה להפיץ אותו בכל מקום בליוויו תצלום של כתב ידו של אחיו, כדי שהכל יראו שכתבי היד אינם זהים.
אולם בלי ידיעתו, מתייה גם גרם לכך שלוטננט קולונל ז'ורז' פיקאר, אשר גילה בעצמו שאלפרד דרייפוס חף מפשע, הסתבך בצרות.
מפקדיו של פיקאר חשדו שהוא זה שהדליף את המידע לעיתונות, ושלחו אותו למלא תפקיד נידח בתוניסיה.
אולם פיקאר לא הסכים לוותר, והצליח להעביר את החומר לעורך דינו לואי לבלוא שהעביר אותו לסגן הנשיא אוגוסט שויירר-קסטנר אשר נודע כאדם הגון, ועוד לפני כן הביע ספק בנוגע לאשמתו של דרייפוס.
קסטנר היה מזועזע מהמידע, אולם לבלוא השביע אותו לא לספר דבר.
קסטנר המשיך באיסוף פיסות מידע, והתחנן בפני לבלוא שישחרר אותו משבועתו וייתן לו לפרסם את המידע.
לבלוא סרב, ופנייה באמצעות מכתבים לפיקאר הניבה תוצאה דומה.
עם זאת, קסטנר לא חשש לפרסם כי הוא סבור שדרייפוס חף מפשע וכי יש בידו ראיות לכך.
בשלב זה, כבר היה המחנה הדרייפוסרי חזק, מאורגן ומבוסס, והוא כלל מספר רב של עיתונאים ופוליטיקאים.
לצד מתייה, הונהגו הדרייפוסרים בידי הפוליטיקאי היהודי ז'וזף ריינאך.
באמצעות ריינאך, נוצר קשר בין קסטנר למתייה, אשר שמח מאוד על תמיכתו הבלתי-צפויה של אחד הפוליטיקאים היותר מוערכים בארץ.
קסטנר ולבלוא הסתובבו בין פוליטיקאים רבים תוך שהם משווים בין הבורדרו לבין כתב ידו של דרייפוס.
הם אף נקבו בשמו של המרגל האמיתי פרדיננד אסטרהאזי, אולם לשווא.
כבולים לשבועתם לפיקאר, הם לא יכלו לספר למתייה אודות חשדותיהם, אולם אמרו לו שהם יודעים מי המרגל האמיתי.
עיתונות הימין החלה עד מהרה במסע השמצות וגינויים ביחס לקסטנר.
אולם ב-7 בנובמבר הדבר נודע למתייה בדרך מקרה, כאשר אחד מידידיו שהכיר את אסטרהאזי השווה בין כתב ידו לבורדרו.
מתייה שאל את קסטנר האם אכן אסטרהאזי הוא הבוגד, וקסטנר השיב שכן.
לא לקח למתייה זמן רב כדי לגלות שאסטרהאזי מתאים בדיוק לפרטים הידועים אודות המרגל.
כמו כן הוא גילה כי דבר האשמתו של אסטרהאזי כבר היה ידוע למטכ"ל זמן רב.
בעצה אחת עם קסטנר, הוא החליט לשחרר את הידיעה לציבור בהדרגה.
עם זאת, אחד מצירי הפרלמנט הנאמנים למתייה לא נזהר, ופרסם ב-14 בנובמבר מאמר בלה פיגארו בו קבע כי דרייפוס חף מפשע ושלח רמזים עבים לכיוונו של אסטרהאזי.
עבור מרבית הציבור, הרמזים הללו לא אמרו דבר, אולם אסטרהאזי עצמו, וקציני הצבא השותפים בקנוניה נגד דרייפוס, נלחצו מאוד, ויום למחרת פרסמו מאמר תגובה בלה ליבר פארול בו גינו את מסע ההשמצה של משפחת דרייפוס כנגד קצין חף מפשע והאשימו אותם ואת פיקאר בשיתוף פעולה.
עוד באותו היום, שלחו מתייה ודמאנז' מכתב לשר ההגנה ז'אן-בטיסט ביו בו קבעו חד וחלק כי דרייפוס חף מפשע ונקבו מפורשות בשמו של אסטרהאזי כאשם.
כמו כן, בצירוף מקרים, גם פיקאר שלח באותו היום לביו תלונה כנגד אסטרהאזי.
בלית ברירה, הודיע למחרת ביו על פתיחתו מחדש של תיק דרייפוס.
הוא הטיל את המשימה על המושל הצבאי של פריז פליקס גוסטב סוסייה שמינה את הגנרל ז'ורז'-גבריאל דה פלייה לבצע חקירה נגד אסטרהאזי.
ב-10 בינואר 1898 נפתח המשפט כנגד אסטרהאזי, אשר נגמר תוך יומיים בזיכויו של אסטרהאזי מכל אשמה.
ב-12 בינואר פרסם אמיל זולא את מאמרו הנודע אני מאשים...!
בו תקף בחריפות את המערכת הצבאית וקבע כי אסטרהאזי אשם ודרייפוס זכאי.
בעקבות המאמר, נתבע זולא על הוצאת דיבה, ומשפטו נמשך בין 7 בפברואר ל-23 בפברואר.
בתחילה ניסו להפוך את הפרשייה לפרשייה נפרדת מפרשת דרייפוס, אולם הניסיון נכשל, ועד מהרה הוזמנו כל הנוגעים בדבר להעיד בעניין דרייפוס.
זולא יצא חייב במשפט, מה שאמר למעשה הרשעה חוזרת של דרייפוס.
אולם זמן קצר לאחר מכן, שר ההגנה החדש, גודפרואה קווניאק, החליט לסגור את הפרשה אחת ולתמיד, והציג בפני הסנאט מסמך שכביכול מוכיח בוודאות את האשמתו של דרייפוס.
קווניאק האמין בכך בתום לב, אולם ב-13 באוגוסט התגלה כי המסמך זויף בידי אובר-ז'וזף אנרי (זיוף אנרי).
גילוי הזיוף אילץ את ממשלת צרפת להחזיר את דרייפוס מאי השדים ולהכריז על משפט חוזר, שנפתח ב-7 באוגוסט 1899. חרף העובדה שבמהלך המשפט הוכח בעליל שדרייפוס חף מפשע, ב-9 בספטמבר הודיע בית הדין כי דרייפוס נמצא אשם.
עם זאת, בית הדין החליט להכיר ב"נסיבות מקילות" ובניגוד לפעם הקודמת, דן את דרייפוס לשלילת דרגותיו בפעם השנייה ולעשר שנות מאסר בצרפת עצמה.
ראש ממשלת צרפת רנה ולדק-רוסו, אשר היה נחוש להוציא את דרייפוס זכאי כדי שהפרשה תיגמר סופית, היה מודאג מאוד.
הפתרון היחיד אשר עמד בפניו היה הענקת חנינה, אולם הוא היה משוכנע שהדרייפוסרים לא יקבלו את ההצעה כיוון שמשמעותה היא הכרה באשמתו של דרייפוס.
מתייה, אשר דאג לאחיו כעניין אישי ולא עקרוני והיה מותש כליל מהמאבק בו הוא נמצא כבר כמעט חמש שנים, היה מוכן להתפשר על חנינה.
לעומת זאת ז'ורז' קלמנסו, ז'אן ז'ורס ופיקאר התנגדו לרעיון.
ריינאך פנה אל ולדק-רוסו ב-11 בספטמבר והציע מעין פשרה: דרייפוס יקבל חנינה, אולם היא תוענק באופן מיידי כך שהכל יבינו כי אף על פי שמבחינה רשמית היא מהווה הכרה באשמתו של דרייפוס, למעשה היא אינה כזו.
נשיא צרפת אמיל לובה דרש שדרייפוס יוותר על הערעור בטרם תוענק לו חנינה.
בתגובה, הגיש ולדק-רוסו את התפטרותו, וכמוהו גם שר המלחמה המרקיז דה גאליפה.
כדי למנוע משבר פוליטי, נכנע לובה והבטיח לחון את דרייפוס תוך שבוע.
ב-19 בספטמבר חתם הנשיא על הצו.
באותו היום, הלך לעולמו שויירר-קסטנר.
דרייפוס הוסע לנאנט שם נפגש עם מתייה שלקח אותו להתאחד עם משפחתו שהמתינה באביניון.
רק ב-1906 זוכה דרייפוס רשמית והוחזר לצבא.
בעקבות סיומה המוצלח של הפרשה, חזר מתייה לנהל את עסקי הטקסטיל של המשפחה.
במהלך מלחמת העולם הראשונה, נתפס המפעל במילוז בידי הגרמנים, ומתייה התמקד בניהול המפעל בבלפור.
הוא פרסם את זכרונותיו מפרשת דרייפוס בספר "הפרשה כפי שחייתי אותה".
חלקים מזיכרונותיו שלא פורסמו נאספו והודפסו ב-1965 בשם "דרייפוסר!".
במאי 1889 התחתן דרייפוס עם סוזן מרגריט שווב, בתו של יצרן טקסטיל מהעיר Héricourt.
בתם, מגואי, נישאה לאדולף, בנו של ז'וזף ריינאך.
בנם אמיל, שירת בארטילריה הצרפתית במלחמת העולם הראשונה ונהרג ב-22 באוקטובר 1915.
מתילדה בלינד הייתה סופרת, משוררת ומבקרת ספרות בריטית.
מתילדה בלינד נולדה במנהיים למשפחה של יעקב כהן ופרדריק אטלינגר.
כאשר היא הייתה בת שנה אביה נפטר ובאותה שנה אלמנתו התחתנה עם קרל בלינד.
קרל בלינד היה מהפכן ולאור השתתפותו במהפכה גורש מדוכסות הגדולה של באדן.
בסביבות 1852 הם הגיעו ללונדון ובאותה תקופה מתילדה שינתה שם משפחתה ל-בלינד.
בלונדון מתילדה למדה בבית ספר לבנות.
בהמשך היא עברה לציריך, אך בהיותה אישה לא קיבלה אישור להגיע להרצאות של אוניברסיטת ציריך.
היא לקחה שיעורים פרטיים אצל קונו פישר.
בשנת 1866 אחיה פרדיננד התנקש באוטו פון ביסמרק והתאבד בכלא.
בשנת 1867 בלינד פרסמה ספר שירים Poems שהוקדשו לזכר אחיה ולמורה של בלינד מהפכן איטלקי ג'וזפה מציני.
השקפת עולם של בלינד הושפעו רבות ממהפכנים רבים שהיו באים לבית המשפחכה לרבות קרל מרקס ולואי בלנק.
כמו כן היא הייתה מעורבת בתנועת נשים.
בתחילת שנות ה-70 של המאה ה-19 בלינד החלה לפרסם את היצירות שלה תחת שמה.
בשנת 1870 היא העבירה הרצאה על יצירות של פרסי ביש שלי.
במשך 15 שנים היא עבדה כמבקרת ספרות כתב עת ב־Athenaeum.
בעקבות ביקור בסקוטלנד, בלינד פרסמה מספר ספרי שירה.
בשנות ה-80 היא כתבה ספר ביוגרפי על ג'ורג' אליוט ומאדאם רולאן.
ספר פרוזה היחיד של בלינד "Tarantella" לא זכה להצלחה יתרה.
בשנת 1893 הוא תורגם לצרפתית ואך יצאה מהדורה נוספת של הספר באנגלית.
בשנת 1889 היא פרסמה ספר שירה The Ascent of Man כתגובה לתאוריה של צ'ארלס דרווין.
בלינד נפטרה בשנת 1896 בלונדון.
מתיל טרט בוטל אתר (Methyl tertiary-butyl ether, MTBE) הוא תרכובת אורגנית שנוסחתה המבנית (CH_3)_3COCH_3. MTBE הוא נוזל נדיף, דליק, שקוף ומסיס במים.
החומר משמש בעיקר כתוסף דלק להעלאת מספר האוקטן.
מתיל טרט בוטיל אתר מיוצר בתגובה בין מתנול לאיזובוטילן (2 מתיל 1 פרופן) בקטליזה חומצית.
התגובה מתבצעת בטווח טמפרטורה של 40-90°C
בארצות הברית משתמשים בחומר משנת 1979 כתחליף לעופרת טטרה אתיל למניעת דטונציה במנועי בעירה פנימית.
בתעשייה משתמשים בMTBE כממס א-פרוטי חלופי לדי אתיל אתר.
יתרונו של מתיל טרט בוטיל אתר הוא שקבוצת הטרט מתיל הגדולה מונעת יצירת פראוקסידים מסוכנים.
עם זאת החומר אינו יציב בנוכחות חומצות חזקות.
מתיל טרט בוטיל אתר מקנה טעם לא נעים למים כבר בריכוזים נמוכים והוא עשוי לזהם אקויפר בחלחול ממאגרי דלק תת-קרקעיים או משפך של דלק המכיל MTBE.
המסיסות הגבוהה גורמת להתפשטות מהירה של הזיהום.
החומר מתפרק על ידי חיידקים וניתן לנקות מים מזוהמים באמצעות ביוריאקטורים או ספיחה על פחם פעיל.
מתילד ג'רי (במקור גוטפרוינד, בהונגרית: Győri Matild; בודפשט, 3 באפריל 1879 – בודפשט, 4 בינואר 1961) הייתה שחקנית תיאטרון וקולנוע יהודייה-הונגרייה.
שחקנית מצליחה ורב גוונית (תיאטרון, רדיו וקולנוע).
מתילד גוטפרוינד נולדה במשפחה יהודית כבתם של יוז'ף גוטפריונד, סוחר תבואות, ושל פאני קליין.
ב-6 באוקטובר 1896 החל את הקריירה שלה בלהקת בלה פולגאר ברוזניו .
היא הוזכרה תמיד בביקורות כ"תופעה מקסימה".
ג'רי פעלה באזורים של ערי השדה במשך שנים, והופיעה בין היתר בברטפה ושיקלוש.
בנובמבר 1902 הקדיש לאיוש פילפ, היסטוריון האמנות המצוין שעדיין היה בתחילת דרכו באותה תקופה, מאמר מיוחד למשחק המיוחד של ג'רי:
בין השנים 1902 לבין 1904 הופיעה בעיר פץ', בשנים 1906–1907 בבקשצ'בה ובביסטריצה, וב-1907 חתמה חוזה עם להקת התיאטרון בעיר מישקולץ.
כשהגיע לבודפשט, היא הייתה חברה מוכרת בקברט אפולו, ולאחר מכן ב"רויאל אורפאום" (Royal Orfeum) בין 1925 לבין 1929. בינתיים, ב-1925, הופיעה גם ב"תיאטרון האמנים" (Művész Színhaz) שזה עתה נוסד.
משנת 1927 הופיעה על "בימת בולוואר טרז" ובקיץ ברויאל אורפאום.
משנות ה-30 לקחה על עצמה פחות תפקידים.
באותה תקופה המשיכה להופיע על בימת בולוואר טרז ואחר כך הופיעה בכמה תפקידים ברדיו.
היא שיחקה בכמה וכמה סרטים מצליחים הן אילמים והן מדברים.
בשל החוקים היהודיים, לא הורשתה לעלות על הבמה הכללית בפני קהל נוצרי משנת 1939, אלא רק בתיאטרון גולדמארק במסגרת מסגרת הפעילות האמנותית של אומיקה - ההתאחדות הלאומית היהודית-הונגרית לחינוך בפני קהל יהודי.
בין היתר, שיחקה במחזה המצליח ביותר הדיבוק, ב"סיפור טבעת המלך" של לאיוש סאבולצ'י ובמחזה "סונטת הסתיו" של הוגו צ'רגה.
ג'רי הובאה למנוחות בבית הקברות היהודי ברחוב קוזמה בבודפשט.
את מי ששנים אוהבים (1915) - הרוזנת ליאונה
תותח ופעמון (1915) - גרטרוד, אשתו של ספי אוסטרייך
הסייח הצהוב (1936) - שארי, אשתו של סוחר הירידים איציק זינגר
מתילאמין היא תרכובת אורגנית שנוסחתה CH3NH2. המתילאמין הוא גז חסר צבע והוא נגזרת של אמוניה אך עם אטום מימן אחד מוחלף בקבוצת מתיל.
זהו האמין הראשוני הפשוט ביותר.
מתילאמין נמכר כתמיסה במתנול, אתנול, טטרהידרופורן או מים, או כגז במכלי מתכת בלחץ.
מבחינה תעשייתית, מתילאמין מועבר בצורתו הבסיסית בקרונות בלחץ.
יש לו ריח חזק הדומה לדגים רקובים.
מתילאמין משמש כאבן בניין לסינתזה של תרכובות אחרות זמינות מסחרית.
מתילאמין מיוצר באופן מסחרי על ידי תגובה של אמוניה עם מתנול בנוכחות זרז אלומינוסיליקט.
כמוהו מיוצרים גם דימתילאמין וטרימתילאמין; קינטיקה של התגובה ויחסי המגיבים קובעים את היחס בין שלושת המוצרים.
המוצר המועדף ביותר ביניהם הוא הטרימתילאמין.
מתילאמין הוכן לראשונה בשנת 1849 על ידי צ'ארלס-אדולף וורץ באמצעות הידרוליזה של מתיל איזוציאנט ותרכובות קשורות.
דוגמה לתהליך זה כוללת את השימוש בסידור מחדש של הופמן, כדי להפיק מתילאמין מגז אצטמיד וברום .
במעבדה, מתילאמין הידרוכלוריד מוכן בקלות בשיטות שונות אחרות.
שיטה אחת כוללת טיפול בפורמלדהיד באמוניום כלוריד .
ניתן להמיר את מלח ההידרוכלוריד חסר הצבע לאמין על ידי הוספת בסיס חזק, כגון נתרן הידרוקסיד (NaOH):
שיטה נוספת כוללת הפחתת ניטרומתאן עם אבץ וחומצה הידרוכלורית.
שיטה נוספת לייצור מתילאמין היא דקרבוקסילציה ספונטנית של גליצין עם בסיס חזק במים.
מתילאמין הוא נוקלאופיל טוב מכיוון שהוא אמין ללא הפרעה.
כאמין הוא נחשב לבסיס חלש.
השימוש בו בכימיה אורגנית נפוץ.
כמה תגובות הכוללות ריאגנטים פשוטים כוללות: עם פוסגן ל- methyl isocyanate, עם פחמן דו-גופרי ונתרן הידרוקסיד לנתרן מתיל-דיתיוקרבמט, עם כלורופורם ובסיס למתיל איזוציאניד ועם תחמוצת אתילן ל- methylethanolamines .
למתילאמין נוזלי יש תכונות המסה מקבילות לאלו של אמוניה נוזלית.
כימיקלים מייצגים מסחרית המיוצרים ממתילאמין כוללים את התרופות אפדרין ותיאופילין, חומרי ההדברה קרבפורן, קרבריל ומתאם נתרן, והממסים N -methylformamide ו- N -methylpyrrolidon .
הכנה של כמה פעילי שטח ומפתחי צילום דורשים מתילאמין כאבן בניין.
מתילאמין נוצר כתוצאה מרקבון ומהווה מצע למתנוגנזה .
בארצות הברית, מתילאמין מפוקח על ידי ה-המנהל לאכיפת סמים (DEA) בשל השימוש בו בייצור לא חוקי של מתאמפטמין .
בסדרה "שובר שורות", וולטר ווייט וג'סי פינקמן משתמשים במתילאמין כחלק מתהליך לסינתזה של מתאמפטמין.
מתייצבים אל הדגל היא עמותה ישראלית הפועלת לסיוע לבוגרות ולבוגרי החינוך החרדי הבוחרים להתגייס לצה"ל במסלולים הכלל־צה"ליים (שאינם מסלולים ייעודיים לחרדים).
הארגון נוסד בשנת 2024 ומנוהל על ידי יוסי קלאר, יזם חברתי, ועו"ד מיכאל רבר.
שניהם בוגרי חינוך חרדי שהתגייסו לצה"ל.
מטרת העמותה לפעול לסיוע לבוגרי החינוך החרדי להשתלב בצה"ל ובשוק העבודה.
העמותה פועלת לליווי מלא של יוצאי החינוך החרדי המתגייסים לצה"ל במסלול הכללי, לרבות נשים.
פעילות העמותה מתמקדת בשלושה שלבים:
לפני הגיוס – מידע והכוונה לצו ראשון וליום המא"ה, סדנאות הכנה ואימוני כושר;
במהלך השירות – חונכות, ייעוץ פרטני, סיוע במיצוי זכויות, ליווי חברתי וקהילתי;
לאחר השחרור – הכוונה ללימודים ולעבודה, חיבור למסגרות אזרחיות ואקדמיות.
העמותה פועלת גם במישור הציבורי והמערכתי לקידום הכרה רשמית בקבוצת בוגרי החינוך החרדי המתגייסים במסגרת כללית כקבוצת יעד נפרדת.
נתוני צה"ל בנושא גיוס החרדים מעידים על כך שלצד המסלולים המותאמים לחרדים קיימת מגמה של גיוס בוגרי חינוך חרדי למסלולים כלל־צה"ליים.
בשנת 2024 דווח כי כ־1,350 בוגרים ובוגרות של החינוך החרדי התגייסו ליחידות כלליות.
בשנת הגיוס 2024 (שנסתיימה באמצע 2025) עדכן ראש חטיבת תכנון ומנהל כוח האדם בצה"ל, תת־אלוף שי טייב, כי ההערכה היא ל־2,940 מתגייסים העומדים בקריטריונים ל"חרדים", נתון העולה על שנים קודמות אך נמוך מיעד צה"ל.
מתייה קסלס (בהולנדית: Matthias Kessels; 20 במאי 1784 – 4 במרץ 1836) היה פסל הולנדי שעבד בעיקר ברומא ופיסל בסגנון ניאו קלאסי.
קסלס בן של נגר ממאסטריכט, אחד מאחיו נהיה אדריכל בהמבורג ואח אחר הנדריק יוהאן קסלס היה בונה שעונים ליד אלטונה.
קסלס החל כמתמחה לצורף בפנלו ולאחר תקופה קצרה עזב התמחות זאת לטובת לימודים בבית הספר לאמנויות יפות בפריז.
בגיל 22 הוא עבר דרך המבורג לשמונה שנים בסנקט פטרבורג שם למד יצירת מודלים משעווה ופסלים אצל ג'וזף קמברליין.
בשנת 1815 עבד בסודיו של אן-לואי ז'ירודה דה רוסי-טריוזון בפריז והציג ב בסלון 1819 .
קסלס התקבל כמתמחה של ברטל תורוואלסן ברומא בסביבות שנת 1818, וזכה בפרס עבור עבודת טרקוטה בתחרות לאמנים צעירים שארגן אנטוניו קנובה.
התקבל כחבר ובהמשך כפרופסור באקדמיה של סן לוקא, קסלס לימד גם באמסטרדם ובאנטוורפן.
פסליו במוזיאונים המלכותיים לאמנויות יפות של בלגיה
מתכון הוא רשימה של חומרים והוראות, הנדרשים להכנת מוצר.
בדרך כלל משתמשים בו בהקשר להכנת מזון.
המתכון מפרט שיטת הכנה (בישול, טיגון, אפייה וכדומה) וכולל בתוכו את רשימת המצרכים וסדר פעולות מדויק לשילוב ביניהם על מנת ליצור את המאכל הרצוי.
לעיתים מצוינת במתכון דרגת הקושי של הכנתו כדי להתאימו לקהל יעד בעל הידע והניסיון הנדרש.
בשנים האחרונות מתכונים מסוימים מציינים אף ערכים תזונתיים של כל מתכון.
המילה מתכון בעברית מורכבת משורש תכ"ן, ומתייחסת לתוכנו של דבר מסוים לרוב בהקשר של אוכל או התוכנית שעל פיה יוצרים אותו.
בעבר נהגו להשתמש במילה מרשם או רצפט.
מתכונים ניתן למצוא בספרי בישול, בטורי בישול בעיתונים או באתרי אינטרנט, בתוכם פורומים ברשתות החברתיות.
בשל השימוש הגובר בפלטפורמת יוטיוב, מתכונים רבים היום מוצגים בצורת סרטונים.
ישנם מתכונים משפחתיים המועברים מדור לדור.
לשפים רבים יש מתכונים סודיים אותם אין הם חושפים לציבור.
מתילציה היא תהליך בו מתרחשת הוספה של קבוצות מתיל (H3C) למולקולת סובסטרט, או החלפה של אטום (או מולקולה) על ידי קבוצת מתיל.
המתילציה היא צורה של אלקילציה, כאשר קבוצת מתיל מחליפה אטום מימן (איור 1).
מתילציה במערכות ביולוגיות היא תהליך המתווך על ידי אנזים - בדרך כלל מתיל טרנספראז.
המתילציה עשויה להיות מעורבת בבקרה על ביטוי גנים ברמת תעתוק ה-RNA, בבקרה על פעילות חלבון לאחר התרגום ובבקרה על RNA לאחר התעתוק.
התהליך ההפוך למתילציה הוא דה-מתילציה, ובו מתרחשת הסרה או החלפה של קבוצת המתיל מהמולקולה.
לרוב, מתבצעת החלפה של קבוצת המתיל במולקולת מימן.
מתילציה של חנקן לייצור חנקן רבעוני נעשית על ידי תגובת SN2 על מתיל-יודיד.
תגובה זו ניתנת לזירוז על ידי כסף כלורי (AgCl).
זה מגדיל את מסיסות האמוניום במים, ומשומש בתעשיית התרופות בין השאר.
המתילציה של נוקלאוטידים במולקולת ה-DNA התגלתה לראשונה בשנת 1925 בחיידקים, ומאז היא נחקרה רבות ביצורים שונים בהקשרים הבאים: בקרת ביטוי גנים, בקרת ארגון הגנום, רבייה, התפתחות עוברית, הבסיס המולקולרי של מחלות ותהליך ההזדקנות.
המתילציה היא השינוי (מודיפיקציה) הראשון שנתגלה על גבי החומר הגנטי, שיש לו השפעה על פעילות המידע הגנטי, והיא מעורבת במנגנון הבסיסי של בקרת הפעילות של חומר התורשה בצורה שאינה 'כתובה' באבני הבניין של החומר התורשתי - האפיגנטיקה.
המתילציה עשויה להשפיע על זמינות מקטע ה-DNA לבקרת פעילות, ללא שינוי ברצף הנוקלאוטידים שלו.
כאשר המתילציה מתרחשת על פרומוטר של גן, לרוב היא מסמנת את השתקת התעתוק של אותו הגן.
כ-75% מאירועי המתילציה מתרחשים בתאים ברחבי הגוף, והם ספציפיים לרקמה (סומטיים).
בגנום, ישנם אזורים ממותלים שבהם תדירות המוטציות הספונטניות גבוהה יותר מאשר תדירותן באזורים לא ממותלים, מה שמעיד על הבדל בלחצי הסלקציה הפועלים על אזורים אלה.
תהליך המתילציה על ה-DNA שמור אבולוציונית, ומתרחש לא רק ביונקים אלא גם בצמחים, בחרקים, בפטריות ובאאקריוטים נוספים.
נכון ל-2016, נמצא כי הנוקלאוטידים אדנין וציטוזין הם העוברים מתילציה ברמת הרנ"א: N6-methyladenine, או בעמדה N1, וברמת הדנ"א: 5-methylcytosine, ו- N4- methylcytosine (איור 2).
ב-DNA של איאוקריוטים, הנוקלאוטיד הממותל הוא בדרך כלל ציטוזין, בעוד שבחיידקים, הבסיס הממותל הוא בדרך כלל אדנין.
המתילציה מעורבת בעיכוב תעתוק גנים.
בהתאם, מתילציה של וקלאוטיד ציטוזין, במיוחד בצמד וקלאוטידים CpG באזור הפרומוטר, קשורה לבקרה שלילית על ביטוי גנים.
כאשר פרומוטר של גן אינו ממותל, הכרומטין באזור הגנומי של הגן יהיה זמין (פתוח) למנגנון בקרת התעתוק ויוכל לעבור תעתוק.
כאשר הפרומוטר ממותל, הכרומטין באזור הגן נמצא במצב סגור: לא יתאפשר תעתוק של אותו הגן, ולכן הביטוי שלו ירד.
אזורים נרחבים בגנום, שבהם יש זמינות גבוהה לתעתוק (איאוכרומטין), יכילו פחות אזורים ממותלים מאשר אזורים בגנום, אשר בהם יש זמינות נמוכה לתעתוק (הטרוכרומטין).
בגנום ישנם אתרים אשר לרוב יעברו מתיליציה, אתרים אשר לעולם לא יעברו מתילציה, ואתרים שיעברו מתילאציה רק ברקמות מסוימות, בסוגי תאים מסוימים או בתנאים פיזיולוגיים מסוימים.
מעבר למתילציה באזורי בקרה של ביטוי גנים, קיימים גם אתרים ממותלים בתוך גופם של גנים (האזור המקודד).
לרוב, אתרים כאלה ימצאו בגנים אשר מתועתקים באופן תדיר.
התפקיד של מתילציה בגוף הגן עדיין נחקר, אם כי קיימת סברה כי המתילציה מעורבת בבקרה על תהליך השחבור (splicing).
מתילציה בגופם של גנים עשויה לדכא את הפעילות של רצפים חוזרים ו'קופצים' (טרנספוזונים) - רצפי DNA נייד, המסוגלים לנוע בין אתרים שונים בגנום של אותו התא.
לפיכך, היציבות של אתרים ממותלים, בגוף גנים והן מחוצה להם, תורמת ליציבות הגנום ומגנה עליו מפני פעילות של טרנספוזונים.
שינוי דגם המתילציה על טרנספוזונים קשור לצמיחת גודל הגנום, ולכן קיים מתאם בין גודלו של הגנום לבין תכולת רצפי ה-CpG שבו.
ככל הנראה, המנגנון המקשר בין מתילציה על ה-DNA לבין בקרת התעתוק של הגנים, הוא עיכוב קישור של חלבוני בקרה ל-DNA, כגון פקטורי תעתוק.
לחלופין, קיימים חלבונים בעלי יכולת קישור רצפי DNA המכילים מתילציה על זוג הנוקלאוטידים CpG הממותל דרך אזור בחלבון הקרוי Methyl CpG binding domain – MBD's.
לאחר הקישור לרצף ה-DNA הממותל, חלבונים אלה מגייסים חלבונים נוספים לאזור בגנום אותו קשרו, מה שיוביל לשינוי הזמינות של אזור זה גם ברמת חלבוני ההיסטון הקושרים אותו.
שינוי זה יהפוך את האינטראקציה שבין החלבונים ל-DNA (כרומטין) למבנה דחוס יותר של הכרומטין, אשר מעכב ביטוי גנים.
האנזים המבצע את המתילציה על גבי מולקולת ה-DNA נקרא DNA מתילטרנספאז (DNMT), והוא שייך למשפחה של אנזימים המתווכים את הצמדת קבוצת המתיל לצמד הנוקלאוטידים CpG ב-DNA.
לרוב, מתילציה של DNA מתרחשת על עמדה C5 של צמד הנוקלאוטידים CpG, והיא מבוצעת על ידי פעילות אנזימטית של תחזוקת מתילציה קיימת או יצירת מתילציה חדשה (de novo).
תחזוקת האתרים הממותלים הכרחית במיוחד לאחר הכפלת ה-DNA בתא.
ללא האנזים DNA מתילטרנספראז, מנגנון ההכפלה ייצור גדיל DNA שאינו ממותל, אשר עשוי להשפיע על בקרת ביטוי גנים המקודדים בו.
האנזים DNMT1 אחראי להעתקת דפוסי המתילציה שעל ה-DNA במהלך הכפלת הגנום של התא.
האנזימים DNMT3a ו-DNMT3b אחראים ליצירת אתרי מתילציה חדשים, הקובעים את דפוסי המתילציה כבר בשלבי ההתפתחות המוקדמים.
האנזים DNMT3L חסר פעילות קטליטית, אך מעלה את יכולת הקישור של אנזים המתילטרנספראז ל-DNA, והמגביר את פעילותו.
ברחבי הגנום קיימים מקטעים עשירים ברצפי CpG, הנקראים "איי CpG".
לרוב, מקטעים אלה אינם עוברים מתילציה.
לאיי CpG שני מאפיינים עיקריים: הראשון - אורכם עולה בדרך כלל על 200bp, והשני - החלק היחסי של הנוקלאוטידים גואנין וציטוזין (C+G) גדול באיים אלה מ-50%.
איי CpG מהווים יחידות בקרתיות לביטוי גנים, ובהתאם, כ-50% מהם ממוקמים בפרומוטורים של גנים.
25% נוספים מהם נמצאים בתוך גוף הגנים, שלעיתים משמשים כפרומוטרים אלטרנטיביים.
לכ-60-70% מהגנים באדם איי CpG באזור הפרומוטור.
לרוב, גם פרומוטורים של גנים פעילים (מתועתקים), שאינם מכילים איי CpG, מכילים ריבוי של רצפי CpG - בדרך כלל, בלתי-ממותלים.
עם זאת, גנים אשר מושתקים מבחינת תעתוק ברקמה מסוימת, לא בהכרח יהיו בעלי פרומוטור ממותל - ודבר זה מדגים את העיקרון שעל פיו הקשר בין מתילאציה להשתקת ביטוי אינו מוחלט (איור 3).
במהלך הכפלת ה-DNA, הגדיל החדש נותר בלתי ממותל, בעוד גדיל התבנית (template) שומר על תבנית המתילציה שלו.
תופעה זו נקראת Hemi methylation, והיא מהווה תבנית לפעילות ה-DNA מתילטרנספראז, המשלים את הוספת קבוצת מתיל בגדיל החדש של ה-DNA.
בהתאם, שיירי CpG בלתי ממותלים לא יזוהו על ידי ה-DNA מתיל טרנספראז כדי לשמור על תבנית המתילציה.
באופן זה, דפוס המתילציה שהיה בתא-האם יועתק אל תאי-הבת לאחר החלוקה.
הבסיס למנגנון זה הוא הסימטריה של שיירי ה-CpG, המאפשרים את קיום המתילציה על גדיל אחד של ה-DNA, המשמש כתבנית למתילציה שתתבצע בגדיל השני בעזרת מתילטרנספראז DNMT1.
מתילציה ב-DNA במהלך ההתפתחות העוברית
במהלך ההתפתחות העוברית, דפוסי המתילציה על ה-DNA שהורשו מן ההורים נמחקים כמעט לגמרי ומתבססים מחדש.
למעשה, כמעט כל האתרים הממותלים שהושרו מן ההורים יאבדו את שיירי המתיל (דה-מתילציה) עוד במהלך יצירת תאי המין (הגמטות) של ההורים, עם איבוד שיירי המתיל שוב במהלך ההתפתחות העוברית.
לאחר תחילת ההתפתחות העוברית, דגם המתילציה בגנום "נכתב" מחדש.
במהלך השרשת העובר ברחם, מתרחש גל של אירועי מתילציה על גבי ה-DNA, בעוד שאיי ה-CpG נשארים מוגנים ממתילציות.
גל מתילציות זה מביא לכך שגנים הדרושים לתחזוקת התא (Housekeeping genes) יבוטאו.
לאחר ההשרשה, דפוסי המתילציות תלויים בשלב ההתפתחות, וספציפיות לרקמה עם שינויים בביטוי אשר יגדירו את ההבדלים בין סוגי התאים.
מתילציית ה-DNA הכרחית עבור תאים שעוברים התמיינות, לעומת תאים ממוינים.
בהתאם, השתקה של DNA מתילטרנספראז מובילה למוות בתאים עובריים.
מתילציה על ה-DNA מסמנת מצב שבו התעתוק אינו פעיל בלוקוס גנומי מסוים, אך אינה גורמת בהכרח להשתקה של התעתוק.
המתילציה קריטית במיוחד בהשתקה של אלל יחיד בהקשר של החתמה גנומית ובהשתקה של כרומוזום X - תופעות, המתרחשות במהלך ההתפתחות העוברית.
במקרים אלה, המתילציה משפיעה על הביטוי של אללים מסוימים ועל השתקת האלל בכרומוזום הומולוגי.
בכרומוזום X ביונקים, אובדן המתילציה עלול לשבש את מנגנון ההשתקה של אחד הכרומוזומים בתאים נקביים.
תופעה זו קשורה בביטוי מחדש של הגן XIST , שהוא מולקולת RNA בעלת פעילות בקרתית, ומתבטאת באופן נורמאלי רק מכרומוזום ה-X המושתק בתאים הסומאטים.
הקשר בין מתילציה ותוחלת חיים ביונקים
מחקר שנערך ב-17 מינים של בעלי חיים מצא, כי תוחלת החיים המקסימלית של כל מין מבוטאת באמצעות חתימת מתילציה של ה-DNA, הייחודית למין.
במינים שנבדקו, הגנום של הנקבות מקודד לתוחלת חיים מקסימלית ארוכה מזו של הזכרים.
במינים בעלי משך חיים מרבי ארוך נמצא שלאורך ה-DNA, במקומות שבהם הגנים צריכים להיות מושתקים, יש "פסגות" גבוהות במיוחד של מתילציה, בעוד שבמקומות שבהם הגנים צריכים להיות מבוטאים - המתילציה נמוכה.
את המחקר הוביל פרופ' סטיב הורבאט מאוניברסיטת קליפורניה בלוס אנג'לס.
הודגש כי המחקר מצא מתאם בין מתילציה למשך חיים מקסימלי, אבל לא ברור אם יש קשר סיבתי בין שני הדברים.
מתילציית היסטונים היא תהליך שבו קבוצת המתיל מוצמדת לחומצת אמינו בחלבוני ההיסטון המעורבים באריזת הגנום.
מיקום המתילציה על חומצות האמינו בחלבוני ההיסטון, ומספר המתילציות, קשורים לשינויים בתעתוק הגנים המקודדים ברצף הנבדק.
אירועי מתילציה על זנבות היסטונים בשיירי חומצות אמינו שונות מהווים סמנים לגיוס מגוון חלבונים המבקרים כרומטין פעיל או לא פעיל.
ידוע כי באתרים H3K4, H3K48 ו-H3K79, המתילציה מקושרת לפעילות של גנים.
לעומת זאת, מתילציה באתרי H3K9 ו-H3K27 בחלבוני ההיסטון קשורה לחוסר פעילות של גנים.
מספר המתילציות על שייר חומצה אמינית מסוים משפיע על הפונקציה שלו.
לדוגמה כאשר השייר H4K20 ממותל פעם אחת, הוא מעורב בדחיסה של הכרומטין, ולכן מעורב בהורדת רמות תעתוק.
כאשר שייר זה ממותל פעמיים, הוא מתפקד כמתווך לחלבון אשר אחראי לתיקון נזקי DNA - שבר דו גדילי.
כאשר שייר זה ממותל 3 פעמים, הוא נפוץ בעיקר באזורים דחוסים של ההטרוכרומטין.
לכן, מתילציה שלישית זו מעורבת בהשתקת הכרומטין.
היחידה הבסיסית של הכרומטין היא הנוקלאוזום הבנוי מ-8 תת-יחידות של חלבוני היסטון: H2A, H2B, H3 ו-H4, כאשר כל אחד מהם נמצא בשני עותקים (איור 4).
לכל אחד מחלבונים אלה זנב, המהווה מטרה למתילציה על הנוקלאוזום המסתיים בקצה ה-N, אשר נמצא בחלק הרחוק מליבת ההיסטון.
מתילציה אשר מחלישה את עצמת הקישור (אפיניות) בין זנב ההיסטון לבין מולקולת ה-DNA תביא לעלייה בתעתוק גנים, מפני שכך ה-DNA אינו עוטף עוד את הנוקלאוזום, ועל כן הוא נגיש לחלבוני תעתוק ול - RNA פולימראז.
זהו הליך מהותי לבקרת ביטוי גנים.
הגנום נמצא במבנה דחוס של כרומטין, ועל מנת שניתן יהיה לתעתק אותו, יש צורך לפתוח את מבנה הכרומטין ולהפוך אזור נתון לזמין למנגנון התעתוק.
בהתאם, על מנת לעצור תעתוק של גן מסוים יש לדחוס את הכרומטין - פעולה, שנעשית דרך מעורבות של מתילציה בהיסטונים.
היסטון מתילטרנספראזות הם אנזימים המסוגלים להצמיד קבוצת מתיל לשיירי ליזין או ארגינין בחלבוני היסטון H3 ו-H4.
מתילציה על שייר של ארגינין נעשית על ידי קומפלקס הכולל את החלבון ארגינין מתילטרנספראז (PRMT), בעוד מתילציה על שייר של ליזין נעשית באמצעות היסטון מתילטרנספראז (HMT) המכיל לרוב SET domain השמור אבולוציונית.
על כן, היסטון מתילטרנספראז מעורב בבקרת ביטוי של גנים שונים בתאים מסוגים שונים.
מתילציה על ה-RNA היא בקרה שמתבצעת לאחר תרגומה של מולקולת ה-mRNA.
נכון לתחילת שנות ה-20 של המאה ה-21, ידועים למעלה מ-150 סוגים של מודיפקציות על mRNA, tRNA, rRNA, small non-coding RNA (sncRNA) - long-chain non-coding RNA) lncRNA) המשחקים תפקיד בקרתי בביטוי גנים.
פגמים במתילציות RNA משקפים מגוון רחב של שינויים פיזיולוגים ופתולוגיים בגוף.
שינויים במתילציות על RNA תוארו בסוגי סרטן שונים, מחלות במערכת החיסון, סכרת, מחלות נוירולוגיות וזהומים ויראלים.
המתילציה הנפוצה ביותר על mRNA היא m6A בתאים אאוקריוטים.
מתילציה זו מעורבת בבקרה אפיגנטית על גנים, ושינוי בה יכול להוביל להתפתחותם של גידולים סרטניים.
שינויים דינאמיים במתילציה זו משחקים תפקיד בקרתי בהתפתחותה של מערכת העצבים המרכזית, ופגם בה מעורב בניוון תאי מערכת העצבים במחלות כמו אלצהיימר.
מתילציות על RNA מתרחשות גם על חלבונים כמו מתילטרנספראזות ודה-מתילזות, ועל חלבוני הכרה למתילציות של RNA.
בעל פעילות קטליטית, בעוד METTL14 מסייע בקשירת סובסטרט ה-RNA.
תוארו תסמונות הנגרמות כתוצאה מפגם ספציפי במתילציה.
במסגרת כך, ייתכנו פגיעה המשפיעה באופן ישיר על הפנוטיפ, או פגם עקיף שעלול להשפיע על דפוס מתילציה כחלק מפנוטיפ רחב יותר.
סינדרום Rett: תסמונת נוירו-התפתחותית, המאופיינת בעצירת הגדילה של הפרט בגיל שבין 6 ל-18 חודשים; בנסיגה במיומנויות בנרכשות; באובדן יכולת הדיבור; ובלקויות שכליות.
תסמונת זו משפיעה בעיקר על נקבות, בתדירות של אחת לעשרת אלפים לידות.
בתסמונת זו, תוארה מוטציה בגן המקודד לחלבון הקושר קבוצת מתיל ברצף CpG (MeCP2).
תסמונת (Beckwith Wiedeman (BWS: תסמונת זו מורשת לרוב מהאם, ומעורבת בגדילת-יתר של העובר לפני ואחרי הלידה.
בלוקים בתסמונת זו, תוארה נטייה לפתח גידולים סרטניים בעובר, כגון נפרובלסטומה.
הלוקוס בתאחיזה לתסמונת זו מתפרש על פני 1Mb, וכולל בתוכו מספר גנים העוברים החתמה גנומית.
אזור זה כולל שני תתי-אזורים, העוברים בקרה עצמאית.
השינוי הנפוץ ביותר בתסמונת זו הוא היעדרות של המתילציה באלל ממוצא אימהי באתר KvDMR1, הנמצא בתוך אי CpG בגןKCNQ1, וכן שינוי בדגמי מתילציה באזורי בקרה של הגניםH19, IGF2.
תסמונת גדילת יתר: הפרעות המקושרות לגדילת יתר מאופיינות במוגבלות שכלית, בשינויי גובה ובעיוותים בפנים.
התסמונת נגרמת ממוטציות ברצף של דנ"א מתילטרנספראז DNMT3A, המשנות שייר באתר החלבון (domain) ומפריעות ביצירת קשר בין ההיסטונים.
במסגרת זו, תסמונת Weaver גורמת לגדילת יתר, ומאופיינת במבנה גוף גבוה, בגיל עצם מתקדם, בעיוותים בפנים ובלקויות שכליות.
תסמונת זו נגרמת כתוצאה ממוטציה הטרוזיגוטית באנהנסר של zeste homolog 2 (EZH2), המהווה חלק מקומפלקס PRC2 האחראי על ארגון הכרומטין ועל המתילציה על היסטון H3 בעמדה של ליזין 27 (H3K2me3).
סרטן: שינויים במתילציה ברחבי הגנום זוהו כבעלי תפקיד משמעותי בהתפתחות של סוגי סרטן שונים.
שינויים אלה משפיעים על בקרת ביטוי הגנים ממצב תקין למצב של מחלה.
אי ה-CpG בפרומוטר של גן עובר מתילציות יתר, אירוע המוביל להשתקת התעתוק, שעשוי להיות מורש לתאי הבת במהלך חלוקות התא.
בשלבים מוקדמים של התהליך הסרטני מתרחשת הפחתה במתילציות ברחבי הגנום, בנוסף לחוסר יציבות כרומוזומלית - כל זאת במיוחד בלוקוסים גנומים, המכילים אונקוגנים.
התקדמות התהליך הסרטני קשורה גם בשינויים בדפוס המתילציות כתוצאה ממוטציות במתיל טרנספראזות ובדה-מתיל טרספראזות, המשפיעים על מתילציית יתר בגנים המדכאים גידולים סרטניים, ובחוסר מתילציות בגנים אונקוגנים.
טרשת עורקים: שינויים אפיגנטים כדוגמת מתילציות על ה-DNA קושרו למחלות בלב ובכלי הדם, כולל טרשת עורקים.
בטרשת עורקים ניתן לראות ירידה כללית ברמת המתילציה באזורים ספציפיים בגן, שבהם מתקיימת מתילציית יתר באופן נורמלי.
ניתן לראות שונות של מתילציות על ה-DNA בתאי מונוציטים ולימפוציטים, אשר עוברים ירידה במתילציה, שגורמת מצדה לרמות גבוהות של הומוציסטאין, הידוע כגורם המעלה את הסיכון למחלות לב.
רמות גבוהות של הומוציסטאין מעכבות את ה-DNA מתילטרנספראז, מה שמסביר ירידה במתילציה המשפיעה על גנים הקשורים לגידול ולהתחלקות של תאי שריר חלקים.
תסמונת ה-X השביר: תסמונת זו מתרחשת אחת ל-400 לידות של זכרים, ומאופיינת בפיגור שכלי מורש.
מוטציה באזור ה-5' UTR בגן FMR1 מביאה להגדלת מספר החזרות של מקטע CGG.
כאשר מספר החזרות גדול מאוד (מעל כ-200 לעומת מצב רגיל שבו מתקיימות עד 50 חזרות) מתקבלת תסמונת זו.
בחלק מן הלוקים בתסמונת זו, מופיעה מתילציה דה נובו על מספר החזרות המורחב, המשתיקה את התעתוק של הגן FMR1.
זאבת אדמנתית (SLE): מחלה אוטואימונית, הנפוצה יותר בקרב נשים, והמופיעה אחת ל-2000 פרטים באוכלוסייה.
מחלה זו מאופיינת ביצור של נוגדנים כנגד ה-DNA ותאי T-cell שבהם היה אובדן של מתילציות ברחבי הגנום.
היא מאופיינת בכשל חיסוני חמור, הנגרם מחוסר באימונוגלובולין, ובתווי פנים לא סטנדרטים.
המחלה נגרמת כתוצאה מירידה במתילציה, אשר מצדה, נגרמת כתוצאה ממוטציה מורשת בדנ"א מתילטרנספרז DNMT3B.
מת'יו פול מילר , או בשמו היהודי מתתיהו שאול מילר, הוא זמר יהודי-אמריקאי.
שם הבמה שלו, "מתתיהו" נהגה על־פי ההגייה אשכנזית, קרי מתיסיהו, Matisyahu, בהברה ספרדית.
בעברו היה מהאמנים החרדים היחידים שזכו למוניטין בין-לאומי.
בסתיו 1995 השתתף בתוכנית שהציעה לתלמידים להכיר את המורשת היהודית, ושהה מספר חודשים בבית ספר התיכון כפר הנוער ע"ש ב.צ מוסינזון בהוד השרון בישראל.
חוויותיו בביקור השפיעו עליו באופן משמעותי והוא החליט לאמץ את היהדות האורתודוקסית.
חזר בתשובה ובתחילת דרכו נכח בבית הכנסת קרליבך בווסט סייד במנהטן.
בשנת 2001 התחיל ללמוד בישיבת חב"ד, וסיים את התיכון באורגון.
אז גם החל לנגן עם הלהקה היהודית "פ"א דל"ת".
מתיסיהו חזר בתשובה לקראת סוף לימודיו בניו סקול במקביל לתהליך שעבר חברו ללימודים ושותפו המוזיקלי בעתיד הסקספוניסט דניאל זמיר.
באוגוסט 2004 נשא לאישה את טליה, סטודנטית יהודיה אמריקנית, ולהם נולדו שלושה ילדים.
באוקטובר 2007 אמר שכבר אינו משתייך לחב"ד, ולתקופה קצרה גילה עניין מיוחד בחסידות פינסק-קרלין.
באפריל 2010 הודיע שהוא ואשתו בחרו באורח חיים צמחוני.
בדצמבר 2011 הציג מתיסיהו בפרופיל הפייסבוק שלו תמונה בה הוא מופיע ללא זקן, ולצידה כתב כי "אינו יותר סופרסטאר רגאיי חסידי".
בהמשך הבהיר בריאיון כי מדובר בתהליך של "התבגרות דתית" וכי הוא "עדיין נאמן ליהדות ולחיפוש האמת במסגרת ההלכה ושמירת המצוות".
עם זאת, בשנת 2012 החל להופיע ללא כיפה, ולשלב ריקודי נשים בקליפים שלו.
בשנת 2022, פתח בנו הבכור של מתיסיהו, לוי מילר, בקריירה מוזיקלית בהשראת אביו.
מילר חבר לסיבוב ההופעות של אביו במהלך קיץ 2022 והשניים שיתפו פעולה על הבמה.
בקיץ 2023, מילר הוציא את אלבומו הראשון.
אחרי מספר שנים של פעילות מוזיקלית עם הלהקה "פ"א דל"ת", מתיסיהו זכה להצלחה ראשונה בשיר 'מלך בלי כתר' מאלבומו הראשון (בהפקת אלון כהן המתופף יוצא "נושאי המגבעת"), שהיה מאוד קרוב לכניסה לרשימת 20 שירי הרוק המושמעים ביותר.
בשנת 2005 התארח באלבום להקת הנו-מטאל המצליחה P.O.D.
אלבומו "Youth", אשר הופק על ידי ביל לאסוול, נמכר ב-119 אלף עותקים בשבוע הראשון ליציאתו לאור.
בשנת 2006, שירו המצליח ביותר "Jerusalem", היה בראש רשימת ההורדות באתר "iTunes".
באוגוסט 2009 הוציא מתיסיהו את אלבומו השלישי "Light" שהגיע למקום הראשון מבין אלבומי הרגאיי ולמקום ה-19 ברשימת בילבורד 200 המדרגת את האלבומים הנמכרים ביותר בארצות הברית.
הסינגל הראשון מן האלבום One Day, בו שואף מתיסיהו לשלום יום אחד, זכה להצלחה ברחבי העולם, וזכה ליותר מ-95 מיליון צפיות ביוטיוב.
בגמר מונדיאל 2010 הושמע השיר בביצוע המקורי כמוזיקת רקע.
ב-12 בינואר 2010 יצא לאור הרמיקס הרשמי לסינגל "One Day" בו מתארח זמר ה-R&B אייקון.
מאוחר יותר יצאה אף גרסת רמיקס לשיר על ידי ההרכב אינפקטד מאשרום.
בנובמבר 2010 מתיסיהו הוציא לאור שיר מיוחד לכבוד חנוכה – "Miracle".
במרץ 2011 התארח מתיסיהו בסינגל של הראפר וזמר ה-R&B החרדי דיסקרייב – "Pure Soul".
בינואר 2012 התארח מתיסיהו בסינגל של דניאל זמיר, "אין לי מקום".
בפברואר 2012 התארח מתיסיהו בשיר של להקת הרוק האלטרנטיבית האמריקאית Moon Taxi, "Square Circles".
ביולי אותה שנה הוציא את האלבום "spark seeker" (מחפש הניצוץ), אותו הגדיר כאלבום של השפעות יהודיות.
במרץ 2012 הגיע מתיסיהו לישראל לצלם את הווידאוקליפ הרשמי לסינגל החדש שלו "Sunshine", אותו צילם במשך 3 ימים בירושלים, מערת צדקיהו, אזור מעלה אדומים וים המלח.
מתיסיהו הופיע בסרטו של הבמאי הדני, אולה בורנדל, "הדיבוק", שיצא לאקרנים באוגוסט 2012, בו גילם רב המנסה להוציא דיבוק שנכנס בילדה.
ב-3 ביוני 2014 הוציא מתיסיהו את אלבום האולפן החמישי שלו "AKEDA", אותו קידם הסינגל "Watch The Walls Melt Down".
באוגוסט 2015, בגלל לחץ שהפעילו ארגוני BDS, מארגני "רוטוטום סאנספלאש" – פסטיבל מוזיקת רגאיי בספרד, שמתיסיהו היה עתיד להשתתף בו, חייבו את מתיסיהו כתנאי להשתתפותו בהצהרה על תמיכה בכינון מדינה פלסטינית.
מתיסיהו כאמן לא הסכים להצהיר עמדה פוליטית "ולהצהיר כי הפלסטינים זכאים למדינה משלהם" ולכן הוחלט על ידי מארגני הכנס לבטל את השתתפותו.
בעקבות כך פרסם משרד החוץ הספרדי הודעה רשמית, בה הוא מתנצל על ביטול הופעתו של הזמר.
ב-19 באוגוסט פרסמו גם מארגני הפסטיבל התנצלות וקראו לזמר לשוב ולהופיע במופע.
במסגרת התנצלותם גילו מארגני הפסטיבל כי ביטול ההופעה בא כתוצאה מאיומים שקיבלו, וחששם כי ייפגע הסדר התקין של האירוע, ולא כפי שפורסם בתחילה, כי הדבר נבע מאי הסכמתו של הזמר "ליישר קו" עם עמדתם של ה-BDS, בנושא הסכסוך הישראלי-פלסטיני.
הזמר נענה להזמנה זו ובמהלך ההופעה אף שר את השיר המפורסם "Jerusalem" .
ב-15 בינואר 2024, מתיסיהו ביקר בישראל במהלך מלחמת חרבות ברזל וסייר באזור הטבח בפסטיבל נובה וביישובי עוטף עזה.
הוא הגיע עם משפחתו וצוות ההפקה להופעה אחת, ב-17 בינואר, שאספה תרומות למטה משפחות החטופים.
רוב שיריו של מתיסיהו הם באנגלית, עם מעט מילים בעברית וביידיש.
סגנון הרגאיי של מתיסיהו מזוהה עם התנועה הראסטפארית ביחד עם סגנון דאב.
האמנים האחרים שניתן להשוותם אליו, לסגנונו ולהתייחסותו לדת הם בוג'ו בנטון, סיזלה, דמיאן מארלי, קפלטון, או ג'וניור קלי, בשילוב עם המסר האופטימי של לוצ'אנו, ושל אמנים בושמנים.
בשיריו מתיסיהו שואב השראה מוזיקלית מבוב מארלי ומהרב שלמה קרליבך.
הוא דוגל באורח חיים רבגוני ושיתוף פעולה עם דתות וקבוצות אתניות שונות, ומדבר בעד אחדות, אהבה ואחווה הדדית.
מתיסיהו אינו מופיע בשבתות, אך מופיע בפני קהל מעורב של גברים ונשים.
על מתיסיהו נכתבה כתבת שער ב"טיים".
העיתון היהודי-אמריקני "The Forward" ציין אותו כאחד מחמשת היהודים הכי משפיעים בארצות הברית.
ביוני 2006 ביקר בישראל, וחימם את הופעתו של סטינג.
מתיסיהו חזר לישראל לשתי הופעות סולו: אחת בירושלים ואחת בתל אביב, בתאריכים ה-28 בפברואר וה-1 במרץ 2007.
ב-7 באוקטובר 2009 הופיע מתיסיהו פעם נוספת בירושלים, בבריכת הסולטאן.
למחרת הופיע מתיסיהו במועדון הבארבי בתל אביב.
בספטמבר 2010 הופיע מתיסיהו בישראל בחול המועד סוכות בפסטיבל התמר, ויום לפני זה במועדון הבארבי בתל אביב.
מתיסיהו השתתף בתוכנית רד בנד בעונתה השנייה של הסדרה.
ביוני 2011 הופיע מתיסיהו במועדון זאפה בתל אביב.
ב-23 ביוני 2011 הופיע בכיכר ספרא בירושלים יחד עם הדג נחש, ואירח את דניאל זמיר ואת הראפר שיין.
ב-23 בספטמבר 2013 הופיע בזאפה תיאטרון שוני יחד עם שב"ק ס' ויום לאחר מכן הופיע בזאפה תל אביב עם אסתר רדא ודניאל זמיר ובפסטיבל התמר במצדה.
ב-11 באוקטובר 2015 הופיע בבריכת הסולטאן יחד עם נצ'י נצ', קפה שחור חזק וסול ג'יי כמופע פותח, ויחד עם האורח עידן רייכל.
מתיסיהו הופיע באירועי יום הסטודנט בבאר שבע, שנערכו בין ה-29 ל-31 במאי 2018.
ב-3 בדצמבר 2018, הופיע בצעדת התפוצות בירושלים.
הודיע שבאמצע ינואר 2024 יופיע בתל אביב ויעביר את הרווחים למשפחות החטופים.
No place To Be – שום מקום להיות בו (הופעה חיה בבארבי ת"א + 7 רצועות של רמיקסים וחידושים לשירים 2007)
Shattered EP – התנפץ מיני-אלבום (2008)
Youth EP – נעורים מיני-אלבום (2009)
Playlist: The Very Best of Matisyahu – רשימת השמעה: המאוד הטוב ביותר של מתיסיהו (2012)
Broken Car – מכונית שבורה (2014)
Pure Soul – נשמה טהורה (2011) – אמן מארח – דיסקרייב
Square Circles – עיגולים מרובעים – (2012) – אמן מארח – Moon Taxi
מתילֵן (בלועזית: Methylene) היא קבוצה פונקציונלית יונית, בעלת מטען שלילי כפול, המורכבת מאטום פחמן ושני אטומים של מימן (CH2).
המתילן מהווה בסיס לתרכובות רבות, במיוחד בחומרים אורגניים.
שני האלקטרונים החופשיים של המתילן יכולים ליצור שני קשרים יחידים, כמו במתאן ובמתילן כלוריד, או קשר אחד כפול, כמו בפורמלין ומתילן-ציקלופרופין.
חומרים נוספים המבוססים על מתילן כוללים את:
מתירות (בעבר נקראה מבוי סתום) היא עמותה הפועלת למען עגונות ומסורבות גט בישראל.
העמותה הוקמה ב-1995 על ידי לאה עין גלוב.
לעמותה שני ענפי פעילות מקבילים: תמיכה במסורבות גט, ופעילות למען פתרון בעיית מסורבות הגט.
מנכ"לית העמותה היא עו"ד אורית להב.
נישואין וגירושין של יהודים בישראל נקבעים על-פי ההלכה היהודית.
לפי ההלכה, זוג נשוי יכול להתגרש רק כאשר הגבר מעניק לאישה גט מרצונם החופשי.
עגונה היא אישה שבעלה נעלם או שהוא אינו מסוגל מכל סיבה שהיא לתת לה גט.
מסורבת גט היא אישה שבעלה מסרב לתת לה גט (קיימים גם גברים מסורבי גט).
מסורבות גט נאלצות לעיתים קרובות לשלם מחיר יקר בעבור הגט שלהן.
רבים מהן מסכימות לוותר על דמי מזונות, רכוש ואפילו על משמורת ילדים.
ב"מתירות" מסייעים לעגונות ומסורבות הגט הזקוקות לעזרה בישראל.
תוכנית מלוות - לכל עגונה הזקוקה לתמיכה וליווי מוצמדת מתנדבת אשר מלווה אותה בתהליך המורכב של קבלת הגט.
החל בליווי לדיונים בבתי הדין, דרך סיוע רגשי, ועד למציאת פתרונות לבעיות ספציפיות.
סיוע נפשי - מתקיימות קבוצות תמיכה למסורבות גט.
תוכנית העצמה - תוכנית העוזרת לנשים "לעמוד על הרגליים", ועוזרת לפתח כישורי חיים שונים, כגון הכשרה מקצועית, עזרה בפתיחת עסק, ועוד.
סיוע משפטי - צוות משפטי עוסק במקרים משפטיים מורכבים במיוחד אליהן נקלעות נשים מסורבות גט.
פעילות לפתרון בעיית מסורבות הגט
מעבר לסיוע הפרטני, העמותה פועלת ליישום פתרונות מערכתיים שיסייעו למסורבות גט או ימנעו את הפיכתן לכאלו מלכתחילה.
מיזם "נישואים פרטיים כהלכה" - מסלול נישואים פרטי שמבקש לאפשר לזוגות אשר חפצים בכך להינשא כהלכה, בצורה שוויונית ומכבדת, שלא דרך הרבנות.
המסלול מציע חתימה על הסכם קדם נישואין לכבוד הדדי וכן חתימה על תנאי בקידושין, על מנת להגן מפני אפשרות של סירוב גט או עגינות.
פעילות חינוך ומניעה - עבודה מול צעירים לפני נישואין ומול הקהל הרחב במטרה לקדם הסכמי קדם נישואין שימנעו סרבנות גט עתידית.
פעילות הסברה - העלאת הנושא על סדר היום הציבורי, כדי ליצור את ההבנה שמדובר בנושא שנוגע לכלל החברה הישראלית, וכן כדי ליצור דרישה ציבורית לפתרון הבעיה.
פעילות משפטית ושדלנות – העמותה פועלת על מנת לקדם שינויים ותיקונים בחוק האזרחי ובדין הרבני שייטיבו עם מצבן של נשים עגונות ומסורבות-גט.
כחלק מפעילות הארגון מובאים בפני דייני בתי הדין הרבניים פסקי הלכה שבכוחם לסייע לנשים שנקלעו למצבי עגינות וסרבנות, ומוגשות הצעות חוק ועתירות לבג"ץ במטרה להיאבק בפגיעה בזכויות נשים במסגרת הממסד הדתי בישראל.
בשנת 2014 ייצג הארגון את "העגונה מצפת", אישה שבעלה נכנס למצב של תרדמת, ולא היה סיכוי שיתעורר ממצב זה.
בית הדין בצפת, בראשות הרב אוריאל לביא, זיכה את העגונה בגט על-פי העיקרון ההלכתי "זכין לאדם שלא בפניו".
עקב ערעור שהוגש לבית הדין הרבני הגדול על פסק הדין בשנת 2017, עתרה כהנא-דרור נגד הרב הראשי יצחק יוסף לבג"ץ בטענה שאין לקבל ערעור ממי שאינו צד בגירושין.
הרכב בג"ץ, בראשות אליקים רובינשטיין, קבע כי בית הדין אינו רשאי לעסוק בערעור.
פרשה זו עוררה מחלוקת ציבורית חריפה, בעיקר בקרב העולם הרבני.
ב-2014 קבע בג"ץ בעקבות עתירה של בתיה כהנא-דרור, מנכ"לית העמותה, כי אישה תוכל להתמנות למנכ"לית בתי הדין הרבניים (ניתנה בחודש אוגוסט 2017).
מתים במשרה חלקית (במקור: "Dead Like Me") היא סדרת טלוויזיה אמריקאית ששודרה בערוץ הטלוויזיה שואוטיים בין השנים 2003–2004. בשנת 2009 הוצא סרט בן 90 דקות כהמשך לסדרה (ישירות ל-DVD) בהשתתפות מרבית הצוות המקורי.
הסדרה שודרה במשך שתי עונות, והוסרה מלוח השידורים באוקטובר 2004. בישראל שודרה הסדרה בערוץ אקסטרה הוט.
גיבורת הסדרה היא ג'ורג'יה (ג'ורג') לאס, נערה בת 18 המוצאת את מותה בפרק הראשון של הסדרה, לאחר שמכסה אסלה של תחנת החלל הרוסית מיר נוחתת על ראשה.
במקום לעבור לעולם הבא, ג'ורג' נשארת בסיאטל ומתפקדת כחלק מצוות של מלאכי מוות (קוצרים), שתפקידם לאסוף נשמות של אנשים שניות ספורות לפני מותם.
ג'ורג' אינה מסתגלת בקלות למצבה החדש ומתקשה למלא את הוראות הבוס (רוב) שלה להתנתק מחייה הקודמים.
במקביל, הצופים מלווים גם את התמודדותם של הוריה של ג'ורג' ואחותה הקטנה והמוזרה עם מותה.
מתילפנידאט (Methylphenidate) (הידוע בשמות המסחריים "ריטלין", "ריטלין SR", "ריטלין LA" ו"קונצרטה") הוא חומר פסיכואקטיבי ממריץ של מערכת העצבים המרכזית.
המתילפנידאט משמש תרופה פסיכוטרופית לטיפול בהפרעת קשב, ריכוז והיפראקטיביות ובנרקולפסיה.
החומר שייך לקבוצת האגוניסטים האדרנרגיים ממשפחת הפנתילאמינים ודומה בין היתר לאדרנלין, נוראדרנלין, דופמין, קוקאין, פרוקאין, אפדרין, פסאודואפדרין, אמפטמין, מתאמפטמין ו-MDMA.
נוסחתו הכימית המולקולרית היא (C14H19NO2).
בנסיבות מסוימות (כמו היפראקטיביות) יש למתילפנידאט השפעה מרגיעה, אם כי למעשה, למתילפנידאט השפעה מעוררת (פסיכוסטימולנטית) ברמה המוחית.
מתילפנידאט היא התרופה הנפוצה ביותר לטיפול רפואי בהפרעת קשב.
מבין אמצעי הטיפול השונים, מתילפנידאט נחשב בקרב הקהילה המדעית כאחד הטיפולים האפקטיביים והמהירים ביותר, ומוגדר בקרב רבים כטיפול המרכזי.
הטיפול אינו בהפרעה עצמה אלא בתסמינים שלה; הטיפול נועד להקל על הלוקה בה ללמוד, לעבוד ולשמור על קשרים חברתיים.
עם זאת, לטיפול תרופתי ארוך טווח במתילפנידאט יכולות להיות גם השפעות מיטיבות משניות, כתוצאה מההשפעה הזמנית אך המצטברת שלו על רמת התפקוד של האדם.
אבחון והתחלת טיפול בגיל מבוגר
מתחילת שנות 1990 החלו מטפלים להתייחס גם להשפעות ארוכות הטווח של הפרעות קשב וריכוז על מבוגרים, ובכללן דפוסים פסיכולוגיים והתנהגותיים.
בדרך כלל מאבחנים את ההפרעה אצל מבוגרים שאובחנו כסובלים ממנה גם בעבר בילדות או בגיל ההתבגרות.
בישראל ובעולם מתועדת עליה בשימוש במתילפנידאט אצל מבוגרים שמאובחנים לראשונה בגיל 30 ומעלה.
במטופלים אלו, התרופה משפרת ריכוז ותורמת ל"שקט מחשבתי" שרבים מהם מתארים כ"הורדת הווליום" של גירויים סביבתיים חיצוניים, ומיתון ב"הבזקות אסוציאטיביות" בתהליכי חשיבה.
חלק לא ידוע מתוכם עובר את התהליך עם ליווי פסיכולוגי או טיפול התנהגותי וקוגניטיבי, וקיימים מעט מאוד פרסומים מחקריים על התהליך, רובם מוגדרים כראשוניים.